Referanse

# Om ladning

## Lade batteriet

- For din egen sikkerhet må du bare bruke den medfølgende vekselstrømledningen til ladning av batteriet.

- Hverken ytelse eller sikkerhet kan garanteres hvis du lader med noe annet enn USB-kabelen og vekselstrømadapteren som er beregnet på nettbrettet, eller en angitt vekselstrømadapter fra Sony.

- Avhengig av omgivelsestemperaturen og måten du bruker nettbrettet på, vil kanskje ikke batteriet kunne lades, eller det kan ta lang tid å lade det.

- Ikke lad batteriet nær åpen ild eller i direkte sollys.

- Nettbrettet er ikke helt oppladet når det leveres.

- Det dannes varme i batteriet når det er i bruk eller når det lades. Dette er normalt og gir ingen grunn til bekymring. Hvis nettbrettet eller vekselstrømadapteren avgir uvanlig sterk varme, må du slå av nettbrettet og plugge vekselstrømledningen fra vekselstrømadapteren.

- Du vil kanskje ikke kunne lade batteriet, avhengig av datamaskinen som brukes eller kontakten på den USB-kompatible enheten.

- Du vil kanskje ikke kunne lade nettbrettet, avhengig av USB-kontakten til datamaskinen eller USB-enheten.

## Utladning av batteriet

- Etter oppladningen mister batteriet gradvis ladningen selv når det ikke er i bruk. Hvis det ikke er i bruk på lang tid, kan batteriladningen tømmes helt. Vi anbefaler å lade batteriet før bruk.

- Hvis du ikke bruker nettbrettet på lengre tid, må du lade batteriet fullstendig hvert halvår.

## Batterilevetid

- Batterilevetiden avhenger av bruk, innstillinger og temperatur.

## Batteriforringelse

- Batterikapasiteten svekkes gradvis gjennom gjentatt ladning og utladning. Som et resultat, kan batterilevetiden forkortes eller batteriet ikke fungere optimalt selv når det er helt oppladet.